ai4bharat/Pralekha huggingface dataset:
சட்டம் மற்றும் நீதித்துறை அமைச்சகம்
லக்னோ, தேசிய சட்டப்பல்கலைக்கழகத்தில் பயிற்சியாளர்களுக்கான பயிற்சித்திட்டம் ஏற்பாடு செய்யப்பட்டது
உத்தரப்பிரதேசம் மாநிலம் லக்னோவில் உள்ள டாக்டர் ஆர்எம்எல் தேசிய சட்டப்பல்கலைக்கழகத்தில் 2023 ஜூலை 6முதல் 8 வரை பயிற்சியாளர்களுக்கானப் பயிற்சி திட்டத்திற்கு புதுதில்லியில் உள்ள தேசியப் பல்கலைக்கழகம் ஏற்பாடு செய்திருந்தது. இதில் 16 மாவட்டங்களைச் சேர்ந்த 45 பேர் பங்கேற்றனர்.
பத்து அமர்வுகளாக நடைபெற்ற இப்பயிற்சியில், பேராசிரியர் பிபி பாண்டே, வழக்கறிஞர் அப சிங்கல் ஜோஷி, வழக்கறிஞர் ரேணு மிஷ்ரா, டாக்டர் கே ஏ பாண்டே, டாக்டர் அபரஜிதா பட், திரு சம்கார் சிங் ஆகியோர் பாலின அடிப்படையிலான வன்முறை முதல் சைபர் குற்றம் வரை பல்வேறு சமூக - சட்ட விவகாரங்கள் குறித்தும், சட்டத்தின் கீழ் அளிக்கப்படும் பாதுகாப்பு குறித்தும் எடுத்துரைத்தனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1938614
பிரதமர் அலுவலகம்
தில்லி பல்கலைக்கழகத்தின் நூற்றாண்டு நிறைவு விழாவில் பிரதமர் 30-ம் தேதி கலந்துகொள்கிறார்
தொழில்நுட்பப் புலம், கணினி மையம், பல்கலைக்கழக அகாடமி கட்டடங்களுக்கு பிரதமர் அடிக்கல் நாட்டுகிறார்
தில்லி பல்கலைக்கழகத்தின் நூற்றாண்டு விழா கொண்டாட்டத்தின் நிறைவு நிகழ்ச்சியில் பிரதமர் திரு நரேந்திர மோடி வரும் 30-ம் தேதி கலந்துகொள்கிறார். தில்லி பல்கலைக்கழகத்தின் விளையாட்டு வளாகப் பன்னோக்கு அரங்கில், காலை 11 மணியளவில் இந்த விழா நடைபெறுகிறது. இந்த நிகழ்ச்சியில் பிரதமர் உரையாற்றுகிறார்.
இந்த நிகழ்ச்சியின் போது, தில்லி பல்கலைக்கழகத்தின் கணினி மையம், தொழில்நுட்பப்புலக் கட்டிடம், பல்கலைக்கழகத்தின் வடக்கு வளாகத்தில் கட்டப்பட உள்ள அகாடமி பிரிவு கட்டிடம் ஆகியவற்றுக்கு பிரதமர் அடிக்கல் நாட்டுகிறார்.
தில்லி பல்கலைக்கழகம் 1922-ம் ஆண்டு மே முதல் தேதி அன்று நிறுவப்பட்டது. கடந்த 100 ஆண்டுகளில், பல்கலைக்கழகம் பெரும் வளர்ச்சியடைந்து, 86 துறைகள், 90 கல்லூரிகள், 6 லட்சத்துக்கும் மேற்பட்ட மாணவர்கள் என பெருமளவில் விரிவடைந்துள்ளது. நாட்டு நிர்மாணத்தில் இந்தப் பல்கலைக்கழகம் மகத்தான பங்களிப்பை வழங்கியுள்ளது.
பிரதமர் அலுவலகம்
மகாராஷ்டிரா, ராய்காட்-ல் நிலச்சரிவு காரணமாக ஏற்பட்ட உயிரிழப்புக்கு பிரதமர் இரங்கல்
பிரதமரின் தேசிய நிவாரண நிதியிலிருந்து கருணைத் தொகை அறிவித்தார்
மகாராஷ்டிரா ராய்காட்டில் நிலச்சரிவு காரணமாக ஏற்பட்ட உயிரிழப்புக்கு, பிரதமர் திரு நரேந்திர மோடி இரங்கல் தெரிவித்துள்ளார்.
உயிரிழந்தவர்களின் குடும்பத்துக்கு ரூ.2 லட்சமும், காயம் அடைந்தவர்களுக்கு 50,000 ரூபாயும் வழங்கப்படவுள்ளது என பிரதமர் திரு.நரேந்திர மோடி அறிவித்துள்ளார்.
இது குறித்து பிரதமர் அலுவலகம் வெளியிட்டுள்ள சுட்டுரையில், "மகாராஷ்டிராவின் ராய்காட்டில் நிலச்சரிவு காரணமாக உயிரிழந்தவர்களின் குடும்பத்துக்கு பிரதமரின் தேசிய நிவாரண நிதியிலிருந்து தலா ரூ.2 லட்சமும், காயம் அடைந்தோருக்கு 50,000 ரூபாயும் வழங்கப்படும் என பிரதமர் திரு நரேந்திர மோடி அறிவித்துள்ளார்’’ என தெரிவிக்கப்பட்டுள்ளது.
இது குறித்து சுட்டுரையில் பிரதமர் விடுத்துள்ள செய்தியில், ‘‘ மகாராஷ்டிரா ராய்காட்டில் ஏற்பட்ட நிலச்சரிவு காரணமாக ஏற்பட்ட உயிரிழப்பால் வேதனையடைந்தேன். உறவினர்களை இழந்தவர்களின் குடும்பங்களுக்கு எனது இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்.
கனமழை காரணமாக மகாராஷ்டிராவில் ஏற்பட்டுள்ள நிலவரம் உன்னிப்பாக கவனிக்கப்படுகிறது மற்றும் பாதிக்கப்பட்ட மக்களுக்கு உதவிகள் வழங்கப்பட்டு வருகின்றன.’’ என குறிப்பிட்டுள்ளார்.
----
(
மனித வள மேம்பாட்டு அமைச்சகம்
கல்வி அமைச்சகத்தின் உயர்கல்வித் துறை,இந்திய கல்வி ஆலோசனை நிறுவனத்துடன் இணைந்து இந்தியாவில் கற்றல் என்ற பயிலரங்கை புதுதில்லியில் இன்று நடத்துகிறது
மத்திய கல்வி அமைச்சகத்தின் உயர்கல்வித் துறை, இந்திய கல்வி ஆலோசனை நிறுவனத்துடன் இணைந்து, தில்லியில் உள்ள, ஏ.ஐ.சி.டி.இ., அரங்கில், இந்தியாவில் கற்றல்' என்ற பயிலரங்கை நடத்தியது. பல்வேறு அமைச்சகங்கள் / துறைகள், வெளிநாடுகளில் உள்ள இந்திய தூதரகங்கள் மற்றும் உயர் கல்வி நிறுவனங்களின் அதிகாரிகள் ஆகியவற்றின் அனைத்து பங்குதாரர்களுக்கும் எஸ்ஐஐ இணையதளத்தின்  செயல்பாடுகள் மற்றும் அதை இயக்குவதில் அவர்களின் குறிப்பிட்ட பங்குகள் குறித்து அறிமுகப்படுத்துவதே இதன் நோக்கமாகும்.
மத்திய கல்வி மற்றும் திறன் மேம்பாடு மற்றும் தொழில்முனைவோர் அமைச்சர் திரு தர்மேந்திர பிரதான் மற்றும் மத்திய வெளியுறவு அமைச்சர் டாக்டர் எஸ்.ஜெய்சங்கர் ஆகியோர் கூட்டாக 2023 ஆகஸ்ட் 3 ஆம் தேதி புதுதில்லியில் உயர்கல்வி முயற்சிகளின் சர்வதேசமயமாக்கலின் ஒரு பகுதியாக இந்த இணையதளத்தை தொடங்கி வைத்தனர்.
இந்நிகழ்ச்சியில் உரையாற்றிய உயர்கல்வித்துறை செயலாளர் திரு சஞ்சய் மூர்த்தி, உள்துறை அமைச்சகம் மற்றும் வெளியுறவு அமைச்சகத்தின் ஒத்துழைப்புடன் இந்தியாவில் படிக்க விரும்பும் எந்தவொரு மாணவருக்கும் ஒழுங்குமுறை நடவடிக்கைகளின் செயல்முறையை எளிதாக்குவதற்கான ஒருங்கிணைந்த நடவடிக்கைகளைக் கொண்டு வர ஸ்டடி இன் இந்தியா திட்டம் தொடங்கப்பட்டது என்று கூறினார்.
கான்பூர் ஐ.ஐ.டி.யின் இயக்குநர் திரு அபய் கரண்டிகர் பேசிய போது, சம்பந்தப்பட்ட அமைச்சகங்களின் முயற்சிகளையும் தலைமையையும் பாராட்டினார், இந்த தனித்துவமான முன்முயற்சி உயர் கல்வியின் சர்வதேசமயமாக்கலின் நோக்கங்களை வெற்றிகரமாக அடையும் என்றும் மாணவர்கள் மற்றும் கற்போரின் விருப்பங்களை நிறைவேற்றும் என்றும் தெரிவித்தார்.
தேசிய கல்வித்தொழில்நுட்ப அமைப்பின் தலைவர் பேராசிரியர் அனில் சஹஸ்ரபுத்தே உரையாற்றிய போது, ''மாணவர்கள், இந்தியாவின் உலகளாவிய பிரதிநிதிகளாக உருவெடுப்பார்கள்; உயர்கல்வி ஆராய்ச்சிக்கான முக்கிய இடமாக, நாட்டை முன்னிறுத்துவோம்,'' என்றார்.
இந்த நிகழ்வில் உள்துறை அமைச்சகம், வெளியுறவு அமைச்சகம், கல்வி அமைச்சகம், வெளிநாடுகளில் உள்ள இந்திய தூதரகங்கள் மற்றும் இந்தியாவில் உள்ள உயர் கல்வி நிறுவனங்களின் பிரதிநிதிகள் உட்பட சுமார் 500 அதிகாரிகள் கலந்து கொண்டனர். ஸ்டடி இன் இந்தியா திட்டத்தில் இளநிலை , முதுநிலை , முனைவர் மற்றும் பிற குறுகிய கால திட்டங்களில் 100,000 இடங்கள் உள்ளன, இதில் 2,600-க்கும் மேற்பட்ட படிப்புகள் உள்ளன. உயர்கல்வியின் ஒட்டுமொத்த தரத்தை உயர்த்த இந்த முயற்சி கணிசமாக பங்களிக்கும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1956932
எரிசக்தி அமைச்சகம்
ஒரேநாடு-ஒரே மின் தொகுப்பு - ஒரே அதிர்வெண் ஆண்டு விழாவை இன்று கொண்டாடியது "பவர்கிரிட்" நிறுவனம்
விடுதலையின் அம்ரித் மகோத்ஸவத்தின் ஒரு பகுதியாக, ‘ஒரே நாடு - ஒரே மின்தொகுப்பு - ஒரே அதிர்வெண்’ என்ற திட்டத்தின் ஆண்டு விழாவை பவர்கிரிட் நிறுவனம் இன்று கொண்டாடியது.
இதை முன்னிட்டு, பல நிகழ்ச்சிகளை பவர்கிரிட் நிறுவனம் இன்று நடத்தியது. விழாவின் ஒரு அங்கமாக நாடு முழுவதும் 70 துணை மின் நிலையங்களில், மூவர்ண விளக்குகள் ஒளிரச் செய்யப்பட்டன. இந்த கொண்டாட்டத்தின் ஒரு பகுதியாக, ஒரே நாடு- ஒரு மின்தொகுப்பு- ஒரே அதிர்வெண் திட்டத்தின் பயன்கள் குறித்த வீடியோ மக்களுக்கு கட்டப்பட்டன. இதில் இந்தச் சாதனை குறித்து பிரபலங்கள் தெரிவித்த கருத்துக்கள் இடம் பெற்றிருந்தன.
மேலும் நாடு முழுவதும் 70 துணை மின் நிலையங்கள் அமைந்துள்ள பகுதிகளில் பொது மக்களுக்கு மருத்துவ முகாம்களும் நடத்தப்பட்டன. இது தவிர பல இடங்களில் இரத்ததான முகாம்களும் நடத்தப்பட்டன.
மேலும் தகவல்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1786582
குடியரசுத் துணைத் தலைவர் செயலகம்
நற்பண்பு, திறமை, ஆற்றல் மற்றும் நன்னடத்தையை உருவாக்க உண்மையான கல்வி உதவ வேண்டும் : குடியரசுத் துணைத் தலைவர்
நற்பண்பு, திறமை, ஆற்றல் மற்றும் நன்னடத்தையை உருவாக்க உண்மையான கல்வி உதவ வேண்டும் என்று குடியரசுத் துணைத் தலைவர் திரு.எம். வெங்கையா நாயுடு கூறியிருக்கிறார். உத்தரப்பிரதேச மாநிலம் நொய்டாவில், பிர்லா மேலாண்மை மற்றும் தொழில்நுட்ப நிறுவனத்தின் 2018-ஆம் ஆண்டு பட்டமளிப்பு விழாவில் அவர் பேசினார்.
இந்தியாவின் இளைஞர்களின் மனித ஆற்றல் மூலதனம், நமது நாட்டின் மிகப்பெரிய செல்வமாகும் என்றும், நாட்டின் மக்கள்தொகை என்ற வளத்தைச் சிறந்த முறையில் பயன்படுத்திக் கொள்ள வேண்டும் என்றும் குடியரசுத் துணைத் தலைவர் வலியுறுத்தினார். தொழில்துறை, விவசாயம் மற்றும் சேவைத்துறை போன்ற பல்வேறு துறைகளில் தேவைகளுக்கேற்ப இளைஞர்கள் திறமையையும், நிபுணத்துவத்தையும் வளர்த்துக்கொள்ளும்போதுதான், செழுமையான இந்த மனித வளத்தை, பன்மடங்கான ஆற்றலாக மாற்றலாம் என்று அவர் மேலும் தெரிவித்தார்.
கல்விநிறுவனங்கள் தங்களது பாடத்திட்டம் மற்றும் கற்பித்தல் முறைகளை நாளைய மாணவர்களைத் தயார்ப்படுத்தும் விதத்தில் ஒருங்கிணைக்க வேண்டும் என்று குடியரசுத் துணைத் தலைவர் கேட்டுக்கொண்டார். இதன் மூலம், மாணவர்கள் தன்னம்பிக்கை பெறுவதுடன், இருபத்தோராம் நூற்றாண்டின் சவால்களை எதிர்கொள்ளும் திறன்களைப் பெற்றவர்களாக மாறுவார்கள் என அவர் தெரிவித்தார்.
வாய்ப்புக்களை எதிர்நோக்கி இருப்பதுடன் சொந்தத் தொழில்களை உருவாக்குவதற்கும் இந்தியாவின் திறமை மிக்க இளைஞர்களுக்கு இதுவே சிறந்த தருணம் என்று கூறிய குடியரசுத் துணைத் தலைவர், மேலாண்மை மாணவர்கள், வேலைத் தேடுபவர்களாக இல்லாமல், வேலைகளை உருவாக்குபவர்களாக மாற வேண்டும் என்று வலியுறுத்தினார். 'தொடங்கிடு இந்தியா', 'நிமிர்ந்திடு இந்தியா', 'இந்தியாவில் உற்பத்தி செய்வோம்' ஆகிய பல்வேறு திட்டங்கள் நாட்டின் தொழில் முனைவோர் திறமையைப் பயன்படுத்திக்கொள்ள பெரிதும் உதவும் என்று அவர் கூறினார்.
----
(Visitor Counter : 176
மின்னணு மற்றும் தகவல் தொழில்நுட்பம்
சமூக நீதியே டிஜிட்டல் கண்டுபிடிப்புகளின் முதன்மை நோக்கமாக இருக்க வேண்டும்: குடியரசுத் தலைவர் திருமதி முர்மு
இந்திய குடியரசுத் தலைவர் திருமதி திரௌபதி முர்மு புதுதில்லியில் நடைபெற்ற 7-வது டிஜிட்டல் இந்தியா விருதுகள் வழங்கும் நிகழ்வில் இன்று  கலந்து கொண்டு விருதுகளை வழங்கி சிறப்பித்தார்.
நிகழ்ச்சியில் பேசிய குடியரசுத் தலைவர், டிஜிட்டல் இந்தியா விருதுகள் 2022, அரசு நிறுவனங்கள் மட்டுமின்றி, ஸ்டார்ட்அப் நிறுவனங்களையும் டிஜிட்டல் இந்தியா இயக்கத்தின் நம்பிக்கையை நிறைவடையச் செய்ய அங்கீகரித்து, ஊக்குவிக்கிறது என்றார்.
இந்த விருதுகள், டிஜிட்டல் ஆளுகையை திறம்பட பயன்படுத்துவதன் மூலம் மக்களின் திறனை வெளிக் கொண்டு வந்து, டிஜிட்டல் அதிகாரம் பெற்ற சமூகமாக இந்தியாவை மாற்றுவதற்கான ஒரு படியாகும் என்றார்.
விருது பெற்றவர்களை வாழ்த்திப் பேசிய அவர், பொது மக்களுக்கு அதிகாரமளித்தல் மற்றும் தரவுப் பகிர்வு தளம் முதல் எளிதாக வணிகம் செய்வது வரை மக்களுக்குப் பயனளிக்கும் வகையில் பலதரப்பட்ட புதுமைகளைக் காண்பது மகிழ்ச்சி அளிக்கிறது என்றார்.
டிஜிட்டல் கண்டுபிடிப்புகளின் பிரதான நோக்கமாக சமூக நீதி இருக்க வேண்டும் என்று குடியரசுத் தலைவர் கூறினார்.
தொழில்நுட்பத்தைப் பயன்படுத்தி டிஜிட்டல் முறையை பின்பற்றும் போது, இந்தியா அறிவுப் பொருளாதாரமாக வளரும். டிஜிட்டல் அந்த்யோதயாவை நோக்கிய நமது பயணத்தில், சமூகத்தில் பாதிக்கப்படக்கூடிய மற்றும் ஒதுக்கப்பட்ட பிரிவினரை உள்ளடக்குவதை உறுதி செய்வதற்கும், சமூக, பொருளாதார மற்றும் கலாச்சார உரிமைகளை வலுப்படுத்துவதற்கும் இந்தியா சரியான முன்மாதிரியை அமைத்துள்ளது என்று அவர் நம்பிக்கை தெரிவித்தார்.
டிஜிட்டல் மாற்றம் பற்றிய இந்தியாவின் பார்வையானது புத்தாக்கம், செயல்படுத்துதல் மற்றும் வாய்ப்புகள் போன்றவைகளை உள்ளடக்கியது என்று குடியரசுத் தலைவர் கூறினார்.
உலகை மிகவும் அணுகக்கூடிய மற்றும் சமமான இடமாக மாற்ற புதுமையான தீர்வுகளைக் கண்டறிய கூட்டுத் தளங்களை உருவாக்க வேண்டியதன் அவசியத்தை அவர் வலியுறுத்தினார்.
நம் நாட்டு திறமைகளின் மதிப்பை உலக அளவில் உணர்த்துவதில் இந்தியத் தகவல் தொழில்நுட்ப நிறுவனங்கள் சிறப்பான பணியைச் செய்துள்ளதாக குடியரசுத் தலைவர் கூறினார்.
நாம் நடைமுறையில் உள்ள கொள்கைகளைப் பயன்படுத்தி, புதுமையான மேட்-இன்-இந்தியா தொழில்நுட்பங்களை உருவாக்குவதன் மூலம், மென்பொருள் மற்றும் வன்பொருள் தயாரிப்புகளுக்கான உலகளாவிய அதிகார மையமாக நம் நாட்டை நிலைநிறுத்தும் வகையில் செயல்பட முடியும். புத்தாக்க சிந்தனைகள், நுண்ணறிவு மற்றும் தீர்வுகளை உருவாக்குவதற்கு தரவுகள் அடிப்படையானதாகும் என்றும் அரசின் தரவுகளை இளம் தொழில்நுட்ப ஆர்வலர்கள் பயன்படுத்தும் வகையில், அதனை ஜனநாயகப்படுத்துவதில் நாம் கவனம் செலுத்த வேண்டும் என்றும் திருமதி முர்மு கூறினார்.
அரசு நிறுவனங்கள் முன்னெடுத்துள்ள புதுமையான முயற்சிகளையும் ஸ்டார்ட் அப் நிறுவனங்களுடன் இணைந்து, அரசு-தனியார் பங்களிப்பை ஊக்குவிக்கும் நடவடிக்கைகள் முன்னெடுக்கப்படுவதை அவர் மகிழ்ச்சியுடன் குறிப்பிட்டார்.
நீதித்துறை, நிலப்பதிவு, உரம், பொது விநியோக முறை என அனைத்து துறைகளிலும் பொது மக்கள் எளிதாக அணுகுவதற்கும், புதுமையான தீர்வுகளை வழங்குவதில் நமக்கு நாமே சவால் விடும் அளவிற்கும் நமது பங்களிப்பு இருக்க வேண்டும் என்று அவர் கூறினார்.
வணிகம் மற்றும் தொழில்துறை அமைச்சகம்
கொரோனா வைரஸ் தாக்குதலுக்குப் பிந்தைய காலத்தில் உலகளாவிய சப்ளை சங்கிலியில் நன்கு உணரக் கூடிய வகையில் மாற்றம் ஏற்படவுள்ளது; உலக அளவிலான வர்த்தகத்தில் கணிசமான பங்கை கைப்பற்ற இந்தியா கவனத்தோடு செயல்பட வேண்டும் கோயல் கருத்து
மத்திய ரயில்வே, வணிகம் மற்றும் தொழில் அமைச்சர் திரு. பியூஷ் கோயல் இன்று காணொலி காட்சியின் மூலம் நாட்டிலுள்ள ஏற்றுமதி வளர்ச்சிக் கவுன்சில்களுடன் கலந்துரையாடினார். ஏற்றுமதியாளர்கள் குறிப்பிட்ட துறைகளில் தங்களது வலிமை, திறமை, சாதகமான போட்டித் திறன் ஆகியவற்றைக் கண்டறிந்து உலகச் சந்தையில் அவற்றைப் பயன்படுத்திக் கொள்வதில் கவனம் செலுத்த வேண்டும் எனவும் அவர் கேட்டுக் கொண்டார்.
கொரோனா வைரஸ் தாக்குதலுக்குப் பிந்தைய காலத்தில் உலகளாவிய சப்ளை சங்கிலிகளில் கவனிக்கத்தக்க மாற்றம் ஏற்படவுள்ளது என்றும் திரு. கோயல் குறிப்பிட்டார். அவ்வகையில் உலக வர்த்தகத்தில் கணிசமான பங்கினை கவர்ந்திழுக்கும் வகையில் ஏற்றுமதியாளர்கள் கவனம் செலுத்த வேண்டும் என்றும் அவர் கேட்டுக் கொண்டார். அவர்களது முயற்சிகளுக்கு உதவிகளையும் வசதிகளையும் செய்து கொடுக்கும் வகையில் அரசு செயல்படும் என்றும் அவர் உறுதியளித்தார். இந்த விஷயத்தில் வெளிநாடுகளில் உள்ள இந்திய தூதரகங்கள் மிக முக்கியமான பங்கினை வகிக்க முடியும் என்றும் அவர் குறிப்பிட்டார். இதற்கான ஊக்கச் சலுகைகள் வழங்கப்படும் எனினும், அவை நியாயமானவையாகவும் உலக வர்த்தக அமைப்பின் விதிமுறைகளுக்கு உட்பட்டவையாகவும் இருக்க வேண்டும் என்றும் அமைச்சர் குறிப்பிட்டார்.
ஏற்றுமதிக்கான நோக்கங்களுக்காக உடனடியாக குறிப்பிட்ட துறைகளை கண்டறிவதில் தமது அமைச்சகம் செயல்பட்டு வருகிறது என்றும் திரு. கோயல் குறிப்பிட்டார்.
கொரோனா வைரஸ் தாக்குதல் காலத்திலும் ஊரடங்கு காலத்திலும் கூட குறிப்பிட்ட கால வரையறை கொண்ட தீர்வுகளுடன் உதவி புரிந்து வருவதற்காக ஏற்றுமதி வளர்ச்சிக்கான கவுன்சில்களின் நிர்வாகிகள் அமைச்சருக்கு தங்களது நன்றியறிதலைத் தெரிவித்துக் கொண்டனர். தங்களது செயல்பாட்டுக்கு மேலும் வழியமைத்துத் தருகின்ற வகையில் பல ஆலோசனைகளையும் அவர்கள் இக்கூட்டத்தில் முன்வைத்தனர்.
(
பிரதமர் அலுவலகம்
கடல்சார் பொருளாதாரம், தற்சார்பு இந்தியாவுக்கு முக்கிய ஆதாரமாக இருக்கப் போகிறது: பிரதமர்
கடலோரப் பகுதிகள் மேம்பாடும், மீனவர்களின் நலனும் அரசின் முக்கிய முன்னுரிமை : பிரதமர்
கடலோரப் பகுதிகளின் மேம்பாடும், கடினமாக உழைக்கும் மீனவர்களின் நலனும் அரசின் முக்கிய முன்னுரிமைகளில் ஒன்று என பிரதமர் திரு நரேந்திர மோடி கூறினார். கடல்சார் பொருளாதாரத்தில் மாற்றம் ஏற்படுத்துதல், கடலோரப் பகுதிகளின் கட்டமைப்பை மேம்படுத்துதல், கடல்சார் சுற்றுச்சூழலை மேம்படுத்துதல் ஆகியவை அடங்கிய கடலோர பகுதி மேம்பாட்டின் பன்முகத் திட்டத்தைக் குறித்து அவர் எடுத்துக் கூறினார். கொச்சி- மங்களூரு இடையேயான குழாய்வழி இயற்கை எரிவாயுத் திட்டத்தை காணொலிக் காட்சி மூலம் இன்று நாட்டுக்கு அர்ப்பணித்தபின் அவர் உரையாற்றினார்.
கேரளா, கர்நாடகா என்ற இரண்டு கடலோர மாநிலங்களின் நிகழ்ச்சியில் பிரதமர் பேசியதால், அவர் கடலோரப் பகுதி மேம்பாட்டின் விரைவான மற்றும் நடுநிலையான தொலை நோக்கு குறித்து விரிவாகப் பேசினார். கர்நாடகா, கேரளா மற்றும் இதர தென் இந்திய மாநிலங்களில், கடல்சார் பொருளாதாரத்தின் மேம்பாட்டுக்கு விரிவான திட்டம் அமல்படுத்தப்படுகிறது என்று அவர் கூறினார். தற்சார்பு இந்தியாவுக்கு கடல்சார் பொருளாதாரம் முக்கிய ஆதாரமாக இருக்கப்போகிறது என்றும் அவர் தெரிவித்தார். பன்முக இணைப்பை ஏற்படுத்தும் நோக்கத்துடன், துறைமுகங்களும், கடலோர சாலைகளும் இணைக்கப்படுகின்றன. நமது கடலோரப் பகுதியை, எளிதான வாழ்க்கை மற்றும் எளிதாக தொழில் செய்வதற்கு முன் மாதிரியாக மாற்றும் நோக்குடன் தாம் செயல்பட்டு கொண்டிருப்பதாகவும் பிரதமர் கூறினார்.
மீனவர்கள் கடலைச் சார்ந்து மட்டும் இல்லாமல், அதன் பாதுகாவலர்களாகவும் உள்ளனர் என்ற பிரதமர், கடலோர சுற்றுச்சூழல் அமைப்பைப் பாதுகாக்கவும், வளப்படுத்தவும் அரசு பல நடவடிக்கைகளை மேற்கொள்கிறது என்று தெரிவித்தார். தேவைக்கேற்ப கடலோர கட்டமைப்பு மேம்படுத்தப்படுகிறது. ஆழ்கடல் மீன்பிடி மீனவர்களுக்கு உதவுதல், தனி மீன்வளத்துறை, எளிய கடன்கள் அளித்தல், மீன் வளர்ப்பில் ஈடுபடுவர்களுக்கு கிசான் கடன் அட்டைகள் வழங்குதல் போன்ற நடவடிக்கைகள் தொழில் முனைவோர்களுக்கும், மீனவர்களுக்கும் உதவுகின்றன.
சமீபத்தில் தொடங்கப்பட்ட ரூ.20 ஆயிரம் கோடி மதிப்பிலான மத்ஸ்ய சம்பதா திட்டம் குறித்து பிரதமர் பேசினார். இத்திட்டம் கேரளா மற்றும் கர்நாடகாவைச் சேர்ந்த லட்சக்கணக்கான மீனவர்களுக்கு நேரடியாகப் பலன் அளிக்கிறது. மீன்வளம் தொடர்பான ஏற்றுமதியில் இந்தியா வேகமாக முன்னேறி வருகிறது. தரமான கடல் உணவு மையமாக இந்தியாவை மாற்றும் அனைத்து நடவடிக்கைகளும் எடுக்கப்படுகின்றன. கடற்பாசி தயாரிப்பில் விவசாயிகள் ஊக்கப்படுத்தப்படுவதால், அதிகரித்து வரும் கடற்பாசி தேவையை நிறைவேற்றுவதில் இந்தியா முக்கிய பங்காற்றும்.
சுரங்கங்கள் அமைச்சகம்
டெல்லியில் கனடா தூதுக்குழுவுடன் மத்திய அமைச்சர் பிரகலாத் ஜோஷி ஆலோசனை
மத்திய நிலக்கரி, சுரங்கங்கள் மற்றும் நாடாளுமன்ற விவகாரங்களுக்கான அமைச்சர் திரு. பிரகலாத் ஜோஷி, 2023 செப்டம்பர் 17 முதல் 20 வரை இந்தியாவில் பயணம் மேற்கொள்ளும் கனடாவின் யுகான் மாகாணத்தின் தலைவர் ரஞ்ஜ் பிள்ளை தலைமையிலான கனடா நாட்டுத் தூதுக்குழுவை இன்று சந்தித்தார்.
இந்த அமைச்சர்கள் மட்டத்திலான சந்திப்பின் போது, சுரங்கத் துறையில், குறிப்பாக முக்கியமான கனிமங்களின் சுரங்கத்தில் ஒத்துழைப்பை அதிகரிப்பது குறித்து இரு நாடுகளும் விவாதித்தன. இந்தியாவும், கனடாவும் இணைந்து, நாடுகளுக்கு இடையிலான முக்கியமான கனிமங்களின் விநியோக அமைப்பை வலுப்படுத்த முடிவு செய்தன.
கனிம வளங்கள் நிறைந்த கனடாவின் மேற்குப் பகுதி யுகான் மாகாணமாகும். ஈயம், துத்தநாகம், வெள்ளி, தங்கம், இரும்பு மற்றும் தாமிரம் ஆகியவை யூகோனின் முன்னணி கனிம வளங்களாகும்.
திரு ரஞ்ஜ் பிள்ளை, யுகோனில் உள்ள சுரங்கம் மற்றும் கனிம வளங்கள் குறித்து விளக்கினார்.
கனிம வளத் துறையில் ஒத்துழைப்பிற்கான வழி குறித்து இருதரப்பு அதிகாரிகளும் விவாதிப்பார்கள். திரு ரஞ்ஜ் பிள்ளை, இந்தியாவிலிருந்து ஒரு தூதுக்குழுவை யூகோனுக்கு வரவழைத்து, முதலீட்டு வாய்ப்புகளை ஆராய்வதற்கும், கனிமங்களை கையகப்படுத்துவதற்கும் தூதுக்குழுவுக்கு தனது முழு ஒத்துழைப்பை அளிப்பதாக உறுதியளித்தார். இந்த சந்திப்பு இரு நாடுகளுக்கும் இடையிலான ஒத்துழைப்பை வலுப்படுத்த வழிவகுத்துள்ளது.
புள்ளியியல் மற்றும் திட்ட அமலாக்கம் அமைச்சகம்
புள்ளியியல் மற்றும் திட்ட செயலாக்க அமைச்சகத்தின் புதுப்பிக்கப்பட்ட இணையதளம் செயல்பாட்டுக்கு வந்தது
புள்ளியியல் மற்றும் திட்ட செயலாக்க அமைச்சகத்தின் தேசிய புள்ளியியல் அலுவலகம், தனது இணையதளத்தை புதுப்பித்து, செயல்திறன் அதிகரிக்கப்பட்ட இணையதளத்தை இன்று  பயன்பாட்டுக்கு கொண்டு வந்தது.
mospi.gov.in என்னும் முகவரியில் இந்த இணையதளத்தை அணுகலாம். சமீபத்திய தொழில்நுட்பத்தின் உதவியோடு வடிவமைக்கப்பட்டுள்ள இந்த இணையதளம், ஒருங்கிணைந்த டிஜிட்டல் அனுபவத்தை பயனாளிகளுக்கு வழங்கும்.
தேசிய தகவல் மையம் மற்றும் இதர அமைப்புகளின் வழிகாட்டுதல்களோடு புதுப்பிக்கப்பட்ட இணையதளம் வடிவமைக்கப்பட்டுள்ளது. அரசுத் திட்டங்கள் பற்றிய தகவல்களை சிறப்பான முறையில் எடுத்துரைப்பதற்கு முக்கியத்துவம் வழங்கப்பட்டுள்ளது.
இதில் உள்ள தகவல்களை முகநூல், டிவிட்டர் மற்றும் லிங்க்ட் இன் போன்ற சமூக வலைதளங்களில் பயனர்கள் பகிர முடியும்.
மேலும், ஆறு மாதங்களுக்கு பழைய இணையதளத்தையும் புதிய இணையதளத்தின் மூலம் பயனர்கள் அணுக முடியும். பழைய இணையதளத்தை mospi.nic.in என்னும் முகவரியின் மூலம் அணுகலாம்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1673767
குடியரசுத் துணைத் தலைவர் செயலகம்
கிருஷ்ண ஜெயந்தியை முன்னிட்டு நாட்டு மக்களுக்கு குடியரசுத் துணைத் தலைவர் வாழ்த்து
கிருஷ்ண ஜெயந்தியை முன்னிட்டு நாட்டு மக்களுக்கு குடியரசுத் துணைத் தலைவர் திரு. எம். வெங்கையா நாயுடு வாழ்த்து தெரிவித்துள்ளார்.
அவர் தனது வாழ்த்துச் செய்தியில்,
“கிருஷ்ண ஜெயந்தி புனித தினத்தை முன்னிட்டு நாட்டு மக்களுக்கு எனது வாழ்த்துக்கள்.
விஷ்ணுவின் எட்டாவது அவதாரமாக வணங்கப்படும் கிருஷ்ணரின் பிறப்பைக் கொண்டாடுவது கிருஷ்ண ஜெயந்தி பண்டிகையாகும். கடமையைச் செய், பலனை எதிர்பாராதே என்று பகவத் கீதையில் பகவான் கிருஷ்ணன் கூறியுள்ள செய்தி ஒவ்வொரு மனிதனுக்கும் உத்வேகம் அளிக்கிறது.
நாம் அனைவரும் நமது கடமைகளை மிகவும் நேர்மையுடன் நிறைவேற்றவும், நீதியின் பாதையில் நடக்கவும் இந்தப் புனித தினத்தில் உறுதியேற்போம்.
பொதுவாக கிருஷ்ண ஜெயந்தி பெரும் பாரம்பரியத்துடன் நாடு முழுவதும் கொண்டாடப்படுகிறது. ஆனால் இந்த ஆண்டு கொவிட் காரணத்தல் நாம் எச்சரிக்கையோடு இந்தப் பண்டிகையைக் கொண்டாட வேண்டும். அனைத்து கொரோனா முன்னெச்சரிக்கை நடவடிக்கைகளையும் பின்பற்றுவோம். இந்த கிருஷ்ண ஜெயந்தி நம் நாட்டில் அமைதி, நல்லிணக்கம் மற்றும் செழிப்பைக் கொண்டு வரட்டும்.”, என்று குடியரசுத் துணைத் தலைவர் கூறியுள்ளார்.
பிரதமர் அலுவலகம்
38-வது பிரகதி கூட்டத்திற்கு பிரதமர் தலைமை தாங்கினார்
மத்திய மற்றும் மாநில அரசுகளின் செயல்திறன் மிக்க ஆளுகை, மற்றும் திட்டங்களை உரிய நேரத்தில் செயல்படுத்துதல் ஆகியவற்றுக்கான தகவல் மற்றும் தகவல் தொடர்பு பல்முனை தளமான பிரகதியின் முப்பத்தி எட்டாவது கூட்டத்திற்கு பிரதமர் திரு நரேந்திர மோடி இன்று தலைமை தாங்கினார்.
இந்த கூட்டத்தில், எட்டு திட்டங்கள் ஆய்வு செய்யப்பட்டன. இவற்றில் 4 ரயில்வே அமைச்சக திட்டங்கள், 2 மின் அமைச்சக திட்டங்கள் மற்றும் சாலை போக்குவரத்து அமைச்சகம், விமான போக்குவரத்து அமைச்சகத்தின் தலா ஒரு திட்டங்களும் அடங்கும். ஒடிசா, ஆந்திரப்பிரதேசம், பிஹார், ஜார்கண்ட், மத்தியப் பிரதேசம், மகாராஷ்டிரா மற்றும் ஹரியானா ஆகிய 7 மாநிலங்களில் நடைபெறும் இந்த திட்டங்களின் மொத்த செலவு ரூ.50,000 கோடி.
கடந்த 37 பிரகதி கூட்டங்களில், ரூ.14.39 லட்சம் கோடி மதிப்பிலான 297 திட்டங்கள் ஆய்வு செய்யப்பட்டுள்ளன.
-----
(
PIB Headquarters
பீடி, சுண்ணாம்புக்கல் மற்றும் டோலமைட் சுரங்கத் தொழிலாளர்கள், சினிமா தொழிலாளர்களின் குழந்தைகளுக்கு கல்வி உதவித் தொகை பெறுவதற்கான விண்ணப்பங்கள் வரவேற்கப்படுகின்றன
தமிழ்நாடு மற்றும் பாண்டிச்சேரி மத்திய நல ஆணையர் திரு. பழ.ராஜேந்திரன் விடுத்துள்ள அறிக்கையில் கூறியிருப்பதாவது:-
மத்திய அரசின், தொழிலாளர் மற்றும் வேலைவாய்ப்பு அமைச்சகத்தின் கீழ், பீடி, சுண்ணாம்புக்கல் மற்றும் டோலமைட் சுரங்கத் தொழிலாளர்கள் மற்றும் சினிமா தொழிலாளர்களின், ஒன்றாம் வகுப்பு முதல் தொழில் முறை படிப்புகள் வரை பயிலும் குழந்தைகளுக்கு, 2019-20 ஆம் நிதிஆண்டில், ரூ.250/- முதல் ரூ.15,000/ வரை, கல்வி உதவித் தொகை பெறுவதற்காக, மின்னணு முறையில் விண்ணப்பங்கள் வரவேற்கப்படுகின்றன.
- www.scholarships.gov.in என்ற, தேசிய கல்வி உதவித் தொகை வலைத் தளத்தில், பூர்த்தி செய்யப்பட்ட விண்ணப்பங்களை, 15/07/2019 ஆம் தேதி முதல் மாணவர்கள் சமர்ப்பிக்கலாம்.
- ஒவ்வொரு மாணவரும், தங்களுக்கென தனியாக, தேசிய மயமாக்கப்பட்ட வங்கியின், மைய வங்கி அமைப்பு என்ற தொழில் நுட்ப முறையில், தங்களுடைய சேமிப்புக் கணக்கானது, தேசிய மின்னணு பரிவர்த்தனை வசதிகளைப் பெற்றிருக்க வேண்டும்.
- விண்ணப்பதாரர்கள், தங்களது ஆதார் எண்ணை, தங்களுடைய சேமிப்பு வங்கி கணக்குடன் இணைத்திருந்தால் மட்டுமே, கல்வி உதவித் தொகை பெறுவதற்கு தகுதியுடையவராகக் கருதப்படுவர்.
- இத்திட்டத்தின்கீழ், கல்விநிதி உதவித் தொகை பெறுவதற்கு, விண்ணப்பதாரர்கள், தங்களது ஆதார் எண்ணை பயன்படுத்துவதற்கு, மின்னணு முறையில் ஒப்புதல் வழங்கவேண்டும்.
- கல்வி நிறுவனங்களின் தலைவர்களின் பங்களிப்பு, மிகவும் முக்கியமானதாகும். பதிவு செய்யப்படாத பள்ளிகள், மற்றும் கல்லூரிகள், www.scholarships.gov.in என்ற, தேசிய கல்வி உதவித் தொகை வலைத்தளத்தில், முதலில் பதிவு செய்தல் வேண்டும். பின்பு, மேற் குறிப்பிட்ட வலைத்தளத்தில், குறிப்பிடப்பட்டுள்ள வழி காட்டுதல்களின் படி, அனைத்து விண்ணப்பங்களையும் ஆராய்ந்து, ஒப்புதல் வழங்கி, தங்களது கல்வி நிறுவனங்களின் பதிவு செய்யப்பட்ட முகவரியில் இருந்து சமர்ப்பிக்க வேண்டும்.
ஒருவேளை, கல்வி நிறுவனங்கள், மின்னணு விண்ணப்பங்களை தங்களின் பதிவு செய்யப்பட்ட முகவரியில் இருந்து சரிபார்க்காமல், அடுத்தகட்ட சரிபார்க்கும் முறைக்கு சமர்ப்பிக்கும் பட்சத்தில், அந்த விண்ணப்பங்களை மேற்கொண்டு கல்வி உதவித்தொகை பெறுவதற்கு செயல்படுத்த இயலாது.
விண்ணப்பங்கள் வந்து சேர வேண்டிய கடைசி நாள் 31/10/2019 ஆகும்.
மேற்கொண்டு விளக்கங்கள் மற்றும் உதவி பெறுவதற்கு, மத்தியநல ஆணையர் அலுவலகம், தொழிலாளர் நலஅமைப்பு, 8-2A, செயிண்ட் தாமஸ் சாலை, மேட்டுதிடல், பாளையம்கோட்டை, திருநெல்வேலி – 627011 என்ற முகவரியை அணுகவும். மின்னஞ்சல் - scholarship201718tvl[at]gmail[dot]com தொலைபேசி எண்: 0462 - 2578266
இவ்வாறு அறிக்கையில் கூறப்பட்டுள்ளது.
நித்தி ஆயோக்
நிதி ஆயோக் “நடத்தையியல் மாற்ற இயக்கத்தை” துவக்கியது
நிதி ஆயோக், பில் மற்றும் மெலிண்டா கேட்ஸ் அறக்கட்டளை, சமூக மற்றும் நடத்தையியல் மாற்றத்திற்கான மையம், அசோகா பல்கலைக்கழகம், மத்திய சுகாதாரம் மற்றும் மகளிர் குழந்தைகள் மேம்பாட்டு அமைச்சகங்கள் ஆகியவற்றுடன் இணைந்து “புதிய சாதாரணத்தை நோக்கி” என்ற நடத்தையியல் மாற்ற இயக்கத்தையும், அதற்கான இணையதளத்தையும் துவக்கியுள்ளது. கொவிட் பெருந்தொற்று காலத்தில் பாதுகாப்பான நடத்தை – குறிப்பாக முககவசங்கள் அணிவது – போன்றவற்றை வலியுறுத்தி இந்த இயக்கம் துவக்கப்பட்டுள்ளது. இது தொடர்பான விரிவான தகவல்களை, இதற்காக துவக்கப்பட்டுள்ள http://www.covidthenewnormal.com/ என்ற இணையதளம் வாயிலாக தெரிந்துகொள்ளலாம்
-----
(Visitor Counter : 209
சிறப்பு சேவைகள் மற்றும் கட்டுரைகள்
வணிகம் மற்றும் வர்த்தக வார நிகழ்ச்சிகளின் நிறைவு விழா நாளை சென்னையில் நடைபெறுகிறது
மத்திய இணை அமைச்சர் டாக்டர் எல். முருகன் சிறப்பு விருந்தினராகக் கலந்து கொள்கிறார்
விடுதலையின் அம்ருத் மஹோத்சவத்தின் ஒரு பகுதியாக, மத்திய வர்த்தகம் மற்றும் தொழில்துறை அமைச்சகம் மற்றும் பல்வேறு ஏற்றுமதி ஊக்குவிப்பு கவுன்சில்கள் வாயிலாக ஏராளமான மாநிலங்கள் மற்றும் யூனியன் பிரதேசங்களில் வணிகம் மற்றும் வர்த்தக வார நிகழ்ச்சிகளுக்கு மத்திய அரசு ஏற்பாடு செய்து வருகிறது. பொருளாதார வளர்ச்சியில், குறிப்பாக இந்தியாவின் ஏற்றுமதியை ஊக்குவிப்பதில் கவனம் செலுத்துவதற்காக இந்த நிகழ்ச்சிகள் நடத்தப்படுகின்றன.
தமிழக அரசுடன் இணைந்து இந்த நிகழ்ச்சிகள் மாநிலத்தில் 20.09.2021 முதல் 26.09.2021 வரை நடைபெறுகிறது. செப்டம்பர் 22-ஆம் தேதி மாநில அளவிலான நிகழ்ச்சி சென்னையில் நடைபெற்றது. மேலும், மாநிலம் முழுவதும் ஏற்றுமதியாளர்கள் மாநாடு என்ற மாவட்ட அளவிலான நிகழ்ச்சிகளும் நடைபெற்றன. தமிழ்நாடு ஏற்றுமதி ஊக்குவிப்பு உத்தியை மாநில முதலமைச்சர் தொடங்கி வைத்தார். கண்காட்சி மற்றும் மாநாடும் சென்னையில் நடைபெற்றது. மேலும், ஏற்றுமதி சமூகம் பெரிதும் பயனடையும் கோயம்புத்தூர், திருப்பூர், கிருஷ்ணகிரி, மதுரை மற்றும் தூத்துக்குடி உள்ளிட்ட மாவட்டங்களில் மிகப்பெரிய அளவில் ஏற்றுமதியாளர்கள் மாநாடு நடைபெற்றது.
ஒருவார கால நிகழ்ச்சிகளை நிறைவுக்குக் கொண்டு வரும் வகையில் சென்னையில் 26.09.2021 அன்று சென்னை ஏற்றுமதி செயலாக்க மண்டலம் - சிறப்பு பொருளாதார மண்டலத்தில் உள்ள சி.டி.எஸ் அரங்கில் நடைபெறும் நிறைவு விழாவில் மத்திய தகவல் மற்றும் ஒலிபரப்பு, மீன்வளம், கால்நடை மற்றும் பால் வள இணை அமைச்சர் டாக்டர் எல். முருகன் சிறப்பு விருந்தினராகக் கலந்துகொண்டு உரையாற்றுவார். பிரபல ஏற்றுமதியாளர்கள், ஏற்றுமதி ஊக்குவிப்பு கவுன்சில் தலைவர்கள் மற்றும் தொழில்துறை சங்கத்தின் பிரதிநிதிகள் உள்ளிட்டோர் இந்த நிகழ்ச்சியில் உரை நிகழ்த்துவார்கள். “ஏற்றுமதி முனையங்களாக மாவட்டங்கள்” என்ற மத்திய அரசின் முன்முயற்சியும் நிகழ்ச்சியின்போது எடுத்துரைக்கப்படும்.